ཞེས་ཞུས་པས། དབལ་གྱི་རྒྱལ་པོ་ཉིད་ཀྱིས། འཆིང་བསྡོམ་དྲག་པོའི་ཕྱག་རྒྱ་བཀྲོལ་ནས། འདི་སྐད་ཅེས་གསུངས་སོ། ཨེ་མ་གཡུང་དྲུང་བོན་གྱི་བསྟན་པ་སྲུང་བ་དང་།
ལྷ་གཤེན་སྲིད་པའི་དབུ་འཕང་བསྟོད་པ་དང་། ཞེ་སྡང་དབལ་ཕུར་ནག་པོ་བསྒྲུབ་པའི་ཕྱིར། ཁྱུང་སྨན་ཉིད་ལས་སོགས་པའི་འཁོར་རྣམས་ཀྱིས། འགུག་འདྲེན་བོན་གྱི་ཕོ་ཉར་
དམ་ཆོས་ཤིག ། དྲག་པོ་སྟོབས་ཀྱི་མཐུ་དབང་རྫོགས་པར་བསྐུར། ཞེས་གསུངས་སོ། འཁོར་རྣམས་ལ་དྲག་པོ་རྫུ་འཕྲུལ་སྟོབས་ཀྱི་དབང་བསྐུར་རོ། ཆུ་སྲིན་རྔམ་པའི་རྒྱུད་
ལས། གླེང་གཞིའི་ལེའུ་སྟེ་དང་པའོ། ༧ དེ་ནས་ཡུམ་ཁྱུང་སྨན་མཐིང་གི་གོ་ལྕོག་ཅན་གྱིས། གཙོ་བོ་ཡབ་ལ་འདི་སྐད་ཅེས་ཞུས་སོ། བདག་ཅག་རྣམས་ཀྱི་གཡུང་དྲུང་བོན་གྱི་
བསྟན་པ་གཉན་པོ་སྲུང་བ་དང་། ཞེ་སྡང་དབལ་ཕུར་དྲག་པོའི་འགུག་འདྲེན་བྱ་བའི་ཕྱིར། བདག་ཅག་རང་རང་གི་བསྒྲུབ་ཐབས་རྣམས་བཀའ་སྩོལ་ཞིག ། ཞེས་ཞུས་སོ། དེ་
ནས་ཡབ་ཀྱིས་བཀའ་སྩལ་པ། ང་ནི་རྫུ་འཕྲུལ་མཐུ་དབང་བདག ། བསྟན་པ་གཉེན་པོ་བསྲུང་བའི་ཕྱིར། ཁྱུང་སྨན་མཐིང་གི་གོ་ཅོག་ཅན། དྲག་པོའི་ལས་དོན་ཞུས་པ་ལེགས།
ཕྱི་རབས་སྒྲུབ་གཤེན་དོན་ཕྱིར་དུ། ང་ཡིས་ཁྱེད་ལ་ལེགས་པར་བཤད། ལུས་ངག་ཡིད་གསུམ་གུས་པས་ཉོན། དམིགས་མེད་རྣམ་དག་བོན་དབྱིངས་ལས། སྐུ་དང་ཡེ་ཤེས་ཆེ་
བའི་རྒྱན། གདུལ་བྱ་དབང་གི་དཀྱིལ་འཁོར་རྫོགས། ཐབས་དང་ཤེས་རབ་འདུ་འཕྲོ་ལས། སྤྲུལ་པ་ཟ་བྱེད་ཕོ་ཉའི་ཚོགས། གདུལ་བྱ་ཐབས་ཀྱི་ཁྱད་པར་ལས། དུག་ལྔ་ལོག་
རྟོག་གདུལ་བ་ཡིས། མཆེ་སྡེར་རྔམ་པའི་ཚུལ་ཅན་བཅུ། སྤྲུལ་པ་ལས་མཁན་ཕོ་ཉའི་ཚོགས།